CELEX: 62010CO0198
Language: ro
Date: 2011-09-09 00:00:00
Title: Ordonanța Curții (camera a șasea) din 9 septembrie 2011.#Cassina SpA împotriva Alivar Srl și Galliani Host Arredamenti Srl.#Cerere având ca obiect pronunțarea unei hotărâri preliminare: Corte d'appello di Milano - Italia.#Articolul 104 alineatul (3) primul paragraf din Regulamentul de procedură - Proprietate industrială și comercială - Directiva 98/71/CE - Protecția juridică a desenelor și modelelor industriale - Articolul 17 - Obligația de cumulare a protecției desenelor sau modelelor industriale cu protecția dreptului de autor - Legislație națională care exclude protecția prin dreptul de autor pentru desenele sau modelele industriale intrate în domeniul public înainte de intrarea în vigoare a acesteia.#Cauza C-198/10.

Ordonanța Curții (Camera a șasea) din 9 septembrie 2011 — Cassina/Alivar și Galliani Host Arredamenti 
      (Cauza C‑198/10)
      „Articolul 104 alineatul (3) primul paragraf din Regulamentul de procedură — Proprietate industrială și comercială — Directiva 98/71/CE — Protecția juridică a desenelor și modelelor industriale — Articolul 17 — Obligația de cumulare a protecției desenelor sau modelelor industriale cu protecția dreptului de autor — Legislație națională care exclude protecția prin dreptul de autor pentru desenele sau modelele industriale intrate în domeniul
         public înainte de intrarea în vigoare a acesteia”
      
      Apropierea legislațiilor — Desene sau modele industriale — Directiva 98/71— Principiul cumulului protecției desenelor sau modelelor industriale cu protecția dreptului de autor — Legislație națională care exclude protecția prin dreptul de autor, în totalitate sau în limitele utilizării anterioare, pentru
         desenele sau modelele industriale intrate în domeniul public înainte de intrarea în vigoare a acestei legislații, în raport
         cu terții care au produs și au comercializat produse realizate pe baza respectivelor desene sau modele industriale — Inadmisibilitate (Directiva 98/71/CE a Parlamentului European și a Consiliului, art. 17) (a se vedea punctele 24-28 și 32-34
         și dispozitivul)
      
      Obiectul
      
         
               Cerere de pronunțare a unei hotărâri preliminare – Corte d’Appello di Milano — Interpretarea articolelor 17 și 19 din Directiva
                  98/71/CE a Parlamentului European și a Consiliului din 13 octombrie 1998 privind protecția juridică a desenelor și modelelor
                  industriale — Legislație națională prin care s‑a transpus directiva cu instituirea dreptului de autor pentru desene sau modele
                  industriale — Posibilitatea unui stat membru de a extinde condițiile de acordare a respectivei protecții
               
            Dispozitivul
      Articolul 17 din Directiva 98/71/CE a Parlamentului European și a Consiliului din 13 octombrie 1998 privind protecția juridică
         a desenelor și modelelor industriale trebuie interpretat în sensul că se opune unei legislații a unui stat membru care exclude
         protecția prin dreptul de autor în acest stat membru, fie în totalitate, fie în limitele utilizării anterioare, pentru desenele
         și modelele industriale intrate în domeniul public înainte de intrarea în vigoare a acestei legislații, în raport cu orice
         terț care a produs și/sau a comercializat deja pe teritoriul național produse realizate pe baza acestor desene sau modele
         industriale anterior acestei date.